
	1.
	Noteikumu (grozījumu) projekts
1. Izdarīt Ministru kabineta 2021. gada 7. janvāra noteikumos Nr. 25 "Prasības veterinārmedicīniskās prakses sertifikāta izsniegšanai" (Latvijas Vēstnesis, 2021, 8. nr.) šādus grozījumus:
	Iebildums
Saskaņā ar Veterinārmedicīnas likumā noteikto tiesības nodarboties ar veterinārmedicīnisko praksi ir praktizējošam veterinārārstam, saņemot sertifikātu, kura izdošanas noteikumus nosaka noteikumu projekts. Norādām, ka saskaņā ar likumu “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums), kura tiesību normas ir atbilstošas Eiropas Parlamenta un Padomes 2005.gada 7.septembra direktīvai 2005/36/EK par profesionālo kvalifikāciju atzīšanu, profesionālo darbību reglamentētajā profesijā ir atļauts veikt arī īslaicīgu pakalpojumu sniedzējiem saskaņā ar reglamentēto profesiju likuma 42. pantā noteikto. Līdz ar to Ministru kabineta 2021. gada 7. janvāra noteikumos Nr. 25 "Prasības veterinārmedicīniskās prakses sertifikāta izsniegšanai" 9.punktā ir jāparedz, ka Latvijas Veterinārārstu biedrībai ir jāizdod veterinārmedicīniskās prakses sertifikāts, ja persona iesniedz deklarāciju saskaņā ar Ministru kabineta 2021. gada 21. janvāra noteikumos Nr. 47 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā” noteikto kārtību. Atgādinām, ka Ministru kabinets ir uzdevis Zemkopības ministrijai un Izglītības un zinātnes ministrijai atbilstoši kompetencei izvērtēt un, ja nepieciešams, līdz 2021.gada 31.decembrim noteiktā kārtībā iesniegt izskatīšanai Ministru kabinetā priekšlikumus grozījumiem normatīvajos aktos, nosakot tiesisko regulējumu īslaicīgas profesionālās darbības un pastāvīgas profesionālās darbības veikšanai reglamentētajās profesijās veterinārmedicīnas jomā personām ar ārvalstīs iegūtiem izglītību un profesionālo kvalifikāciju apliecinošiem dokumentiem.  (2021-MK.PROT-2#33, 07.01.2021., MK sēdes protokollēmums, Noteikumu projekts "Prasības veterinārmedicīniskās prakses sertifikāta izsniegšanai")
Ministru kabineta 2021. gada 7. janvāra noteikumos Nr. 25 "Prasības veterinārmedicīniskās prakses sertifikāta izsniegšanai" 20.punkts ir jāpapildina ar tiesību normām, kas dod iespējas pagarināt īslaicīgu pakalpojumu sniedzēja veterinārmedicīniskās prakses sertifikāta derīguma termiņu.
Piedāvātā redakcija
-
	Inese Stūre (IZM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam ņemt vērā Augstskolu likumā 2022.gada 15.septembrī pieņemtos grozījumus, kas maina studiju programmu veidu nosaukumus
Piedāvātā redakcija
 "Otrā līmeņa profesionālā augstākā izglītība" aizstāt ar "otrā cikla augstākās izglītības programma"
	Inese Stūre (IZM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Saskaņā ar 2022.gadā veiktajiem grozījumiem Augstskolu likumā ir mainījies kredītpunktam atbilstošais mācību apjoms.
Piedāvātā redakcija
šo tekstu:
"Darba grupa secināja, ka, lai iegūtu veterinārārsta izglītību, ir jāiegūst 240 kredītpunktu, t.i., 40 KP gadā. Viens kredītpunkts ir līdzvērtīgs 20 kontaktstundām (jeb 30 stundām pēc Eiropas sistēmā noteiktā standarta ECTS). Ja noteikto gada mācību apjomu pārrēķina stundās, vienā mācību gadā klātienes apmācība notiek 1200 stundu apjomā. daudzuma, t. i., 12 stundu gadā." 

lūdzam aizstāt ar šādu tekstu: 
"Darba grupa secināja, ka, lai iegūtu veterinārārsta izglītību, ir jāiegūst 360 kredītpunktu, t.i., 60 KP gadā. Viens kredītpunkts ir līdzvērtīgs 20 – 30 studiju darba stundām Ja noteikto gada mācību apjomu pārrēķina stundās, vienā mācību gadā klātienes apmācība notiek 1200 stundu apjomā."
 
	Inese Stūre (IZM)

	4.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums
Lūdzam papildināt anotācijas 2.sadaļas 1. punktu ar informāciju par to, ka tiesiskais regulējums ietekmēs arī personas ar ārvalstīs iegūtu veterinārārsta kvalifikāciju, kas vēlēsies Latvijā atzīt profesionālo kvalifikāciju vai sniegt īslaicīgus pakalpojumus veterinārārsta profesijā
Piedāvātā redakcija
-
	Inese Stūre (IZM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam izvērtēt iespējas aizstāt jēdzienu "kvalifikācijas celšana" ar citu jēdzienu, piemēram, "profesionālā pilnveide", 'tālākizglītība", lai lietotā terminoloģija būtu atbilstoša izglītības jomas regulējumā lietotajai terminoloģijai
Piedāvātā redakcija
-
	Inese Stūre (IZM)



